টনি ডোডেমাইড
অ্যান্থনি ইয়ান ক্রিস্টোফার ডোডেমাইড (জন্ম: ৫ অক্টোবর, ১৯৬৩) মেলবোর্নে জন্মগ্রহণকারী সাবেক অস্ট্রেলীয় টেস্ট ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। মূলতঃ তিনি অল-রাউন্ডার ছিলেন। ঘরোয়া প্রথম-শ্রেণীর ক্রিকেটে ভিক্টোরিয়া ও কাউন্টি ক্রিকেটে সাসেক্সের পক্ষে ক্রিকেট খেলায় অংশ নেন টনি ডোডেমাইড। পার্থের ওয়েস্টার্ন অস্ট্রেলিয়ান ক্রিকেট অ্যাসোসিয়েশনে ধারাবাহিকভাবে তিন বছর প্রধান নির্বাহী পদে থাকার পর বর্তমানে তিনি ক্রিকেট ভিক্টোরিয়ার প্রধান নির্বাহীর দায়িত্ব পালন করছেন।